Diari Oficial de la Generalitat Valenciana


Sumari del DOGV 7903, del 25-10-2016 (2016/8411)

ACORD de 21 d'octubre de 2016, del Consell, d'ampliació del termini legalment establert per a resoldre la declaració de Bé d'Interés Cultural, amb la categoria de Parc Cultural, del Parc Cultural de la Valltorta-Gassulla.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8411


Data del document
:   21-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Anàlisi jurídica

 Descriptors 

:   * Conselleria d'Educació, Investigació, Cultura i Esport

ACORD de 21 d'octubre de 2016, del Consell, d'ampliació del termini legalment establert per a resoldre la declaració de Bé d'Interés Cultural, amb la categoria de Parc Cultural, del Parc Cultural de la Valltorta-Gassulla. [2016/8411]  
Mitjançant la Resolució de 25 de febrer de 2015, de la Conselleria d'Educació, Cultura i Esport (DOCV 7486, 16,03,2015), es va incoar un expedient per a la declaració de Bé d'Interés Cultural, amb la categoria de Parc Cultural, a favor del Parc Cultural de la Valltorta-Gassulla, situat als termes municipals d'Ares del Maestrat, Morella, Catí, Tírig, les Coves de Vinromà, Albocàsser, Vilar de Canes i Benassal (Castelló), sotmetent simultàniament l'expedient incoat al tràmit d'informació pública, de conformitat amb el que estableix l'article 27, paràgrafs primer i sisé de la Llei 4/1998, d'11 de juny, de La Generalitat, del Patrimoni Cultural Valencià, i es va encomanar tramitar-lo a la Direcció General de Cultura de l'esmentada conselleria.  
L'abast pluridisciplinari i l'exhaustiu contingut determinatiu d'aquest expedient, els efectes del qual s'estenen a diversos termes municipals; els interessos implicats, tant dels ajuntaments concernits com dels particulars afectats, la intervenció dels quals s'ha incentivat en consideració als principis de participació i de transparència; així com la complexitat tècnica del mateix han portat a utilitzar tots els recursos disponibles en la Direcció General de Cultura i Patrimoni, sense que resulte prou per a atendre totes les al·legacions i resoldre degudament el procediment en el termini legal de vint mesos, establert en l'article 27.7 de la Llei 4/1998, amb els recursos humans i materials actualment existents.  
En virtut del que disposa l'article 26.2 de l'esmentada llei i els articles 23.1 i 32.1 de la Llei 39/2015, d'1 d'octubre, del Procediment Administratiu Comú de les Administracions Públiques i a proposta del conseller d'Educació, Investigació, Cultura i Esport, el Consell amb la deliberació prèvia, en la reunió del 21 d'octubre de 2016,  
  
  
ACORDA  
  
Primer  
Ampliar el termini legalment establert de vint mesos per a resoldre la declaració de Bé d'Interés Cultural, amb la categoria de Parc Cultural, del Parc Cultural de la Valltorta-Gassulla, situat als termes municipals d'Ares del Maestrat, Morella, Catí, Tírig, les Coves de Vinromà, Albocàsser, Vilar de Canes i Benassal (Castelló), termini que finalitza el 25 d'octubre de 2016, en deu mesos addicionals, que es comptaran des d'aquesta última data, en què es prosseguiran les actuacions fins a culminar, si és el cas, el procés declaratiu.  
  
Segon  
Publicar aquest acord en el Diari Oficial de la Generalitat Valenciana.  
  
Contra aquest acord d'ampliació de termini no es pot interposar cap recurs.  
  
València, 21 d'octubre de 2016  
  
La consellera secretària,  
MÓNICA OLTRA JARQUE